b'\n_START_ARTICLE_\nSuproliga\n_START_PARAGRAPH_\nSuproliga je me\xc4\x91unarodno klupsko ko\xc5\xa1arka\xc5\xa1ko natjecanje pod okriljem FIBA-e koje se odr\xc5\xbeavalo samo u sezoni 2000./01., pored Eurolige. Sudjelovalo je dvadeset mom\xc4\x8dadi podijeljenih u dvije skupine po 10. Prvih 8 iz svake i\xc5\xa1lo je u osminu zavr\xc5\xa1nice, nakon \xc4\x8dega su se igrale \xc4\x8detvrtzavr\xc5\xa1nica, poluzavr\xc5\xa1nica i zavr\xc5\xa1nica. Hrvatski predstavnik Osiguranje Split ispao je u \xc4\x8detvrtzavr\xc5\xa1nici od Efes Pilsena. Zavr\xc5\xa1ni turnir odr\xc5\xbean je u Parizu od 11. do 13. svibnja 2001. Poredak: Maccabi Tel Aviv, Panathinaikos, Efes Pilsen, CSKA Moskva ().'